Zbog “velikog doprinosa” i privrednog razvoja Bele Palanke, za šta je, kako tvrde u Opštini, zaslužan novoizabrani predsednik Srbije Aleksandar Vučić, njemu će biti dodeljeno najviše priznanje Opštine - povelja “Niketa Remezijanski”.

Predlog da najviše priznanje Belopalančani dodele Vučiću, inicirao je predsednik Opštine Goran Miljković.

Neizmernu podršku i pomoć koju predsednik Republike Srbije Aleksandar Vučić pruža Beloj Palanci zaslužuje zahvalnost svih građana Bele Palanke, koju možemo iskazati dodelom povelje ''Niketa Remizijanski'' - kazali su u Opštini.

Miljković je kazao da je Aleksandar Vučić unapredio razvoj Bele Palanke i uspostavio saradnju sa svim značajnim institucijama u republici. Vučić je, dodaje predsednik Opštine, zaslužan što se "realizuju planovi i stvaruju projekti koji su od vitalnog značaja za grad".

Predlog Miljkovića usvojen je na 30. sednici Skupštine opštine, ali nije poznato kada će povelja novoizabranom predsedniku Srbije biti uručena.